בת השוטר

בת השוטר היא סדרת מתח לנוער שנוצרה על ידי ליעד שהם ודנה שץ עם מיכל קופר קרן. הסדרה מספרת על דנה (ליאנה עיון), תלמידת תיכון ברמת גן שהייתה עדה לרצח של אב הבית בבית ספרה, והועברה לתוכנית להגנת עדים שבמסגרתה עברה לגור בבית חרדי בבני ברק. הסדרה משודרת משנת 2020 בערוץ TeenNick למנויי Yes.

== סקירת סדרה ==

== עלילת הסדרה ==
=== עונה 1 ===
הסדרה מגוללת את סיפורה של דנה, תלמידת תיכון חילוני ברמת גן, שהייתה עדה לרצח בבית ספרה. המשטרה מחליטה להעביר את דנה לתוכנית להגנת עדים שבמסגרתה היא עוברת לבית חרדי בבני ברק. הסדרה עוסקת בהבדלים בין ערים כל כך קרובות אך כל כך שונות כמו רמת גן ובני ברק וכמו כן על הבדלים בין חילונים לחרדים.

=== עונה 2 ===
העונה מתחילה ביום חתונתם של חני ודניאל, אך לפתע דנה מבחינה שדניאל נעלם. כולם מתחילים לחפש אותו, ולאחר חיפושים רבים הצדדים מבטלים את החתונה. במקביל, ברמת גן, אדם מביים וכותב הצגה חדשה "הברווזון המכוער", אך בגרסת סיפור חייו של אליהו. חני ודנה מחפשות את דניאל במשך העונה. אליהו לא רוצה שיביימו עליו את ההצגה ופורש ממנה לאחר שבל מייעצת לו לפרוש. דנה מתחילה מערכת יחסים מורכבת עם פושע מחברי כת הצדיקים, שלומי, ומרגישה בסתר ליבה שהיא בעצם בוגדת באיתי. בסוף העונה האדמו"ר נעצר וכך גם בנו שלומי, בל מקבלת את תפקיד הברווזון במקום אליהו (לאחר שהתפייסה עם אדם), וחני ודניאל מתחתנים. בסוף העונה דנה מגלה שהאדמו"ר רצח את אביה עמית.

=== עונה 3 ===
העונה מתחילה כשחני מתראיינת לסמינר בנות חיל ואז בתחנת האוטובוס חיה ברכה מבקשת ממנה להגיד לאיזה בחור שזה לא מה שהוא חושב באותו ערב פורצת שריפה במרתף הסמינר וחני מבינה שזה פשע ולא תאונה היא פונה לאמירה ארגמן וזאת מגייסת אותה לעבוד כסמויה בסמינר אמירה תופסת את יהודה מייזלר בורח מחדרה של חייה ברכה ומתברר לבסוף שהוא הארוס שלה חני מוצאת טלפון חכם עם תמונות של חיה ברכה בלבוש לא צנוע ואז מגלה שיפה התאומות ורחלי מקיימות לפני האירוסין טקס מחילת חטאים במרתף בלבוש לא צנוע ויפה מצלמת כל בת ומתברר שהתמונות נשלחות לארוס של הכלה מה שגורם לביטול האירוסין. הבנות מבינות שחני עובדת עם המשטרה ומחליטות להעליל עליה שהיא מלמדת כפירה ולכן היא מסולקת מהסמינר דבורי נפגשת עם דויד ישראל ולפני האירוסין הולכת לתרום לגמ"ח של הסמינר ויפה משכנעת אותה ללבוש שמלה קצרה ולהצטלם. דנה מגלה שאמירה הסתירה ממנה מכתבים ששלח לה שלומי מהכלא ולכן חוזרת אליו לאחר ששוחרר ונפרדת ממנו שוב כשמגלה שגנב כספת מהשכן וסרמן שלומי מוצא בכספת תמונה של דבורי עם השמלה אותה צילמה יפה הוא מביא את התמונה לדנה שמביאה לחני הם מונעים מדויד לראות את התמונה בתיכון אומניות מגיע אלכס בודר התיכון ומציע להם לבוא למסגרת צבאית בשם דיסטאנס לפני הצבא הם מצטרפים במהלכה דילן נפרדת מאיתי לאחר שנראה לה שיש לו רומן עם בל בהמשך איתי מנסה לנשק את בל ובל דוחה אותו.

== דמויות ==
===דמויות ראשיות===
*דנה ארגמן/רחל/אביגיל הכט (ליאנה עיון) – כוכבת הסדרה, הייתה עדה לרצח של אב הבית בפרק הראשון של העונה הראשונה. בעקבות כך המשטרה מפעילה תוכנית להגנת עדים, ושולחת את דנה למשפחה חרדית בלב בני ברק, שם היא משתדלת בזמן שהותה שם להבין את אורח חייהם של אלו אשר נמצאים אולם כמה קילומטרים אחדים מן מקום מגוריה ברמת גן אך עקב אופן תפיסת העולם הכה שונה אינם מכירים אחד השני רבות, במהלך שהותה בבית הרב היא חיה אצלם בזהות בדויה בשם "רחל". במהרה מתיידדת עם חני, בתו הבכורה של הרב רבינוביץ', איתה מתייעצת רבות ופותחת ליבה בפניה בעת מצבה המורכב מבחינה רגשית, ללא אמא בלב עיר אינה מוכרת, בעת הצורך להסתתר מרוצח, ובנוסף חוקרות השתיים מי הוא הרוצח, בסוף העונה הראשונה נהיית בת זוגו של איתי, חבר ילדותה. בעונה השנייה עוזרת לחני לחקור את ההעלמות של דניאל, מכירה את שלומי ומתחילה להתאהב בו. כשאיתי ראה במצלמות שהתנשקה עם שלומי הם נפרדים. גילתה את האמת על שלומי ונהיית בת הזוג שלו. בעונה השלישית יש לה סיוטים והיא נכנסת להתקפי חרדה בעקבות מה שעברה. נפרדת משלומי עקב השקרים והגניבות שלו, ולקראת סוף העונה הם חוזרים.
*איתי בן חיים/חזקי הכט (רועי רשף) – תלמיד במגמת תיאטרון, חבר השלישייה עם דנה ואדם. היה חבר של שחר אך התאהב בדנה והיא בו והם הפכו לזוג, בעונה השנייה הוריו טסים לחול, והוא נשאר לגור עם דנה. נפרד ממנה אחרי שראה במצלמות שהתנשקה עם שלומי. מתחזה בעונות 1 ו-2 לבחור חרדי בשם חזקי הכט, אח של אביגיל ופסי (דנה ואדם בדמות של חרדים). חוזר אל שחר בסוף עונה 2. בעונה השלישית נהפך לבן זוגה של דילן, ולאחר שהיא נפרדת ממנו הוא מנשק את בל.
*שחר אלוש/פייגי (עומר נודלמן) (עונות 1–2) – חברה של איתי לשעבר. לומדת במגמת תיאטרון. נבחרת לתפקיד ראשי בהצגה לאחר עזיבתה של דנה. מתאהבת באליהו ונהיית בת זוגו, בעונה השנייה השניים נפרדים. חוזרת אל איתי בסוף עונה 2. בעונה השלישית נאמר שהיא ואיתי נפרדו.
*אדם אוחיון/פסי הכט (רועי רביב) – בשלישייה עם איתי ודנה. אחרי הרצח הופך להיות הבמאי של ההצגה במגמה. עוזר לאיתי ודנה לפענח את הרצח. בעונה השנייה מתחפש לחרדי בשם פסי, בחור חרדי ואח של אביגיל וחזקי (דנה ואיתי בדמות חרדים) ונכנס למקווה של ה'צדיקים' כדי להכניס מכשיר מעקב לפלאפון של מאיר אשקלון.
*
*אליהו לרר/עמית רבינוביץ (מנור חקק) (עונות 1–2) – הבן של הרבנית. אחיהן החורג של חני ודבורי. חובב תיאטרון. הולך בסתר למגמת התיאטרון של דנה בו נבחר לשחק תפקיד הראשי במחזמר "סיפור הפרברים" את טוני. מאוהב בשחר ונהיה בן זוגה. מגלה את האמת על אימו שרצחה את אדמונד. בסוף העונה הוא נחטף על ידי הרבנית והשתחרר על ידי רונן, בעונה השנייה נפרד משחר ומתאהב בבל. בעונה השלישית נאמר שעבר לברוקלין לגור עם אבא שלו.
*דבורי רבינוביץ' ישרואל (הילה הרוש) – הבת של הרב ואחותה של חני. מאוהבת בדויד ישרואל ורוצה להתארס איתו, ומנסה להרוס את השידוך בין דוד לחני. לאחר מכן היא מגלה את אישיותו האמיתית של דוד ושאין תלמוד תורה בלי דרך ארץ. בעונה השלישית מתארסת לדויד.
*חני צוקר (רבינוביץ׳) (מור סרוסי) – הבת הבכורה של הרב רבינוביץ ואחותה של דבורי, מאוהבת בדניאל, ומשודכת על ידי הרב רבינוביץ, אביה לדויד ״העילוי״ של הישיבה. נהפכת לבת זוגו של דניאל בסוף העונה ובעונה השנייה עומדת להתחתן איתו אך הוא נעלם. במהלך העונה מחפשת אותו ובסוף העונה השנייה מתחתנת עם דניאל. בעונה השלישית מלמדת בסמינר בנות חיל וחוקרת את השריפה.
*דניאל צוקר (עידו אליאלי) – עובד במאפיית עדן. מאוהב בחני, הופלל על ידי דוד בגניבה שלא עשה. בקש לרחם על דוד שלא יוציאו אותו מהישיבה, ולהקל עליו את העונש בהשעיה למספר ימים. נהפך לבן זוגה של חני בסוף העונה ובעונה השנייה עומד להתחתן איתה אך נעלם ובהמשך נורה בראשו על ידי מאיר אשקלון. בעונה השלישית התקבל לכוילל בעזרתה של אמירה.
*דויד-ישרואל לייבה (יואב רוזנברג) – תלמיד עילוי שלומד בישיבה. רוצה להתחתן עם חני מפני שהוא רוצה לעצמו ייחוס משפחתי כמו של הרב רבינוביץ', ולא כמו המשפחה הפשוטה שממנה בא, בסופו של דבר גם מתאהב בחני, ומפליל את דניאל בגניבה. בעונה השנייה עוזר לחני לאחר שמאיר אשקלון הרביץ לו בשביל מידע. בעונה השלישית נפגש עם דבורי כחלק משידוך ואף מתארס לדבורי.
*שלמה (שלומי) יוסף (שם-טוב) צדיקוב (יהודה בוחבוט) (עונה 2–3) – חבר בכת ה׳צדיקים׳, חבר בצוות עם מאיר אשקלון. מתחבר לדנה בתחילה כדי לגנוב ממנה את מחזיק המפתחות שדניאל נתן לה לתת לחני, ובהמשך מתאהב בה. קרוע בין משפחתו לבין אהבתו, מתנשק עם דנה, מרגיש רע על זה שהוא משקר לה. בסוף העונה נהיה בן זוגה אבל נכנס לכלא. בעונה השלישית השתחרר מהכלא בשחרור מוקדם והחל לעבוד בשטיפת מכוניות. לאחר שפיטרו אותו מהעבודה הולך לגור עם השותף שלו מהכלא, וחוזר לפשע. דנה נפרדת ממנו עקב השקרים והגניבות שלו, ולקראת סוף העונה הם חוזרים.
*בל מון-לייט/יהודית זוסמן (אלכס זילברג) (עונה 2–3) – נערה צינית מאוד. מרבה ללבוש שחור. טובה מאוד בלימודים ומוכרת עבודות. ציירת מעולה. שמה הקודם הוא יהודית זוסמן, בת למשפחה חרדייה, ברחה מהבית, שינתה את שמה לבל מון-לייט ויצאה בשאלה. תלמידה חדשה, בת זוגו של אליהו. בהמשך הם נפרדים.
* אריה צוקר (ישי ללוש) (עונה 2) – אחיו של דניאל. עוזר ל'צדיקים' להגיע אל ברכת הכלה. עבד בקונדיטורית 'הקונדיטוריה של חני'.
* דילן (כרמל זורע) (עונה 3) – הייתה בת זוגו של איתי בתחילת עונה 3, זמרת מוכשרת.
* מתן אשכנזי (עונה 3) – תלמיד מגמת תיאטרון. שוביניסט.

===שוטרים===
*אמירה ארגמן (טלי שרון) – אלמנה מעמית. אמא של דנה. שוטרת. בת הזוג לשעבר של יפתח. הופכת לשוטרת סמויה כדי לתפוס את האדמו"ר (הרוצח של בעלה).
*עמית ארגמן (לירון לבו) – בעלה של אמירה ואביה של דנה. נרצח כשנה לפני ההתרחשיות בסדרה, מתגלה שהאדמור רצח אותו.
*תמר בנימין (נצנת מקונן) (עונה 1) – חוקרת במשטרה. מסיעה את דנה לתוכנית להגנת עדים. חברה טובה של יפתח ואמירה. משתפת פעולה עם ליאור לאחר שהוא מאיים לפגוע באחיה.
* גלי (עדי גילת) (עונות 2–3) – שוטרת וחברה של אמירה. הופכת לקצינת המבחן של שלומי.
*יורם כנפו (בן דרורי) (עונה 3) – שוטר שעובד לצידה של אמירה. קצת טמבל. אוכל המון.
*יוסי בנימיני (יוסי טולדו) (עונה 3) – מפקד תחנת המשטרה ברמת גן בה עובדים אמירה וכנפו.

===בנות סמינר "בנות חיל"===
*רחלי שמעוני (ליאור אמירה) (עונה 3) – אחת מתלמידותיה של חני בסמינר. מכונה "הכי צדקת בסמינר". מרובת אחים ואחיות. מה"שלושים אחוזיות"- החלקים העניים של בני ברק. חברתה הטובה של חיה ברכה, אך רוצה להיות הסולנית במקומה. מתארסת, אך החתן מבטל את השידוך לאחר שקיבל תמונה של רחלי בבגדים לא צנועים.
*יפה סלונים (עדי שרון) (עונה 3) – אחת מתלמידותיה של חני בסמינר. בתו המיוחסת של עורך דין מוכר בבני ברק. מכירה את דבורי. נפגשת עם החתן של חיה ברכה לאחר התאונה. נעצרת על ידי אמירה ואביה משחרר אותה באיומים. היא זאת שצילמה את התמונות של בנות הסמינר במסיבות באירוסין.
*רייזי (נועה כרמי) (עונה 3) – אחת מתלמידותיה של חני בסמינר. אחותה התאומה של פייגי. בת של קצב שתרם סכום נכבד לסמינר כדי שיקבל את בנותיו.
*פייגי (מיקה רייס) (עונה 3) – אחת מתלמידותיה של חני בסמינר. אחותה התאומה של רייזי. בת של קצב שתרם סכום נכבד לסמינר כדי שיקבל את בנותיו.
*חיה ברכה גבאי (גאיה ענבר) (עונה 3) – חברתה הטובה של רחלי. סולנית הסמינר. חלק מה"שלושים אחוזיות"- החלקים העניים של בני ברק. נפצעת קשה בשריפה בתחילת עונה 3. נמצאת בבית חולים. מאורסת בסתר ליהודה מייזלר.

===דמויות נוספות===
*רונן (אשכנזי) איינשטיין (עוז זהבי) (עונה 1) – המורה של מגמת תיאטרון. החשוד העיקרי של הרצח. בן למשפחת עבריינים. שינה את שם משפחתו כדי שלא יהיה עליו שם רע. אח שלו ליאור משחרר אותו ממעצר. חוזר להיות בקשר עם ליאור אחרי 15 שנה. הוא עבד עם דנה ונעצר. בסוף העונה הוא שוחרר. מציל את אליהו. בסוף העונה כולם היו בטוחים שרונן הוא הרוצח אך הוא לא.
*הרב יצחק רבינוביץ (מוריס כהן) (עונות 1–2) – אב המשפחה החרדית שאליה נכנסת דנה בתור "רחל". בעלה של מרים ואביהם של חני ודבורי. אבא חורג של אליהו. ואח של יוסף בלפור. נחשד בהמשך כזייפן המטבעות וכרוצח ומשוחרר מהכלא בסוף העונה.
*לאה פרומן (מאיה מדג'ר) (עונה 1) – מנהלת חנות בגדים. חני עובדת בחנות שלה. בזכותה הרב שוחרר מהכלא לאחר שהעידה כי עזר לה לטפל בבנה החולה במחלת נפש.
*יוסף בלפור/מיכה רבינוביץ׳ (רותם קינן) – מנהל בית ספר התיכון בו לומדת דנה. אחיו של הרב רבינוביץ'.
*נעמי (רוני מרון קליין) (עונה 2) – הכלה החדשה של דניאל. אילמת.
*גל איינשטיין (תומר טליאס)(עונה 1) – בנו של ליאור איינשטיין, נמצא בריב עם אביו מהסיבה שאבא שלו ניסה לשחד את שופט התחרות בה גל השתתף. שחיין בנבחרת רמת גן.
*אביבה בן חיים (ליאת פישמן לני) (עונה 2) – אימו של איתי.
*ליאל (נופר בוקר) (עונה 1) – מלהקת מפורסמת לסרטים, סדרות ופרסומות. בת הזוג של אבא של שחר ואמה החורגת של שחר.
*יחיאל (אורי זעירא) (עונה 1–2) – חברו של דניאל מהמאפייה ובעלי מאפיית עדן.
*אדמונד גודמן (ויטלי ווסקובויניקוב) (עונה 1) – היה שרת בית הספר, חברו של רונן מהתיכון. הלווה לרונן 30 אלף ש"ח, ולרונן לא היה איך להחזיר לו את הכסף. ראה את הרבנית מזייפת מטבעות בסדנה לאומניות של בית הספר, הוא ניסה להתקשר למשטרה אך נרצח על ידי הרבנית כמה שניות לפני.
*יוסק'ה (רועי הסל) (עונה 1) – בעל חנות למכשירים לא כשרים בבני ברק, משכיר לאליהו טאבלט פעם בשבוע כדי שאליהו יוכל ללמוד משחק. החנות שלו נסגרה.
*הרב ליפשיץ (אברהם שלום לוי) (עונה 1) – רב בישיבה של הרב רבינוביץ'.
*אלכס (און רפאלי) (עונה 3) – המדריך הצבאי של דנה, איתי, אדם, בל ודילן.
*ג'ימי (אלעד תורג'מן) (עונה 3) – עבריין קטן. היה שותף לתאו של שלומי.
*יהודה מייזלר (לידור אדמוני) (עונה 3) – ארוסה של חיה ברכה. טוען שהוריו לוחצים עליו לשכוח מחיה ברכה (בטענה שהיא לא תתעורר- אחרי השרפה) ולהתחיל שידוך עם מישהי אחרת. נפגש עם יפה סלונים.
*אפרים (אורי מחרז) (עונה 3) – ארוסה של רחלי. ביטל את החתונה איתה לאחר שקיבל את התמונה שלה בבגד לא צנוע.
*יצחק סלונים (יגאל זקס) (עונה 3) – אביה של יפה. עורך דין מוכר.

===הנבלים===
*ליאור איינשטיין (מתי אטלס) (עונה 1) – אבא של גל ואחיו הגדול של רונן. עוזר לרונן להשתחרר מהכלא ומנסה להרוג את דנה. איש העולם התחתון.
*סול סטיוארט/אבי (אוראל איזיקל) (עונה 1) – עובד של ליאור בעולם התחתון. הופך לשרת בתיכון של דנה בשם אבי, במטרה לרגל אחרי איתי ואדם בחיפושים אחר דנה. נעצר.
*יפתח חלוץ (ליאור אשכנזי) (עונה 1) – שוטר. בן הזוג של אמירה ואב חורג של דנה. חוקר ביחד עם אמירה על תיק הרצח של אדמונד ורוצה למצוא את רונן. בהמשך מתברר שהוא עצמו קשור לרצח יותר מרונן. ואף עזר לרצח של אדמונד. בסוף העונה הרבנית מרעילה אותו והוא נשלח לבית חולים אך לא ידוע מה קרה לו אחר כך.
*הרבנית מרים לרר (נטע גרטי) (עונה 1) – אשתו של הרב רבינוביץ', ואמא של אליהו. התחזתה לעורכת הדין של יפתח. היא הרוצחת של אדמונד ומי שזייפה את המטבעות העתיקים. הרעילה את יפתח. בסוף העונה היא נתפסת ונכנסת לכלא.
* האדמו"ר חיים צדיקוב (שמוליק כהן) (עונה 2) – מנהיג כת 'הצדיקים'. אבא של שלומי. רצח את עמית וניסה לרצוח את דנה.
*מאיר אשקלון (עידן מי-רון)(עונה 2) – חלק מארגון פשע בשם הצדיקים ועובד בשביל האדמו״ר במרדף מלוכלך אחר דנה על מנת לקחת ממנה את ברכת הכלה המסתורית המיועדת לחני שנתן לה דניאל.
*שאול זיצנר (אסף גולדשטיין) (עונה 1) – שוטר. חבר טוב של יפתח. מתחזה לחרדי ביחד עם יובל כדי להשיג מטבעות מזויפים.
*יובל/רבקה זיצנר (שרון גולן) (עונה 1) – שוטרת. חברה טובה של יפתח. מתחזה לחרדי ביחד עם שאול כדי להשיג מטבעות מזויפים.
*אסתר שלזינגר (לירון וייסמן) (עונה 3) – אחותה התאומה של הדסה ומנהלת איתה את סמינר "בנות חיל". היא בתפקיד המנהלת הזמנית (לאחר שאביה- המנהל נפטר).
*הדסה שלזינגר (נטע פלוטניק) (עונה 3) – אחותה התאומה של אסתר ומנהלת איתה את סמינר "בנות חיל". היא בתפקיד סגן המנהלת הזמנית (לאחר שאביה- המנהל נפטר).
*הרב מנחם וסרמן (שראל פיטרמן) (עונה 3) – השדכן של דבורי ודוויד, מנהל "וסרמן שידוכים".
*עזרא (אסף פרי) (עונה 3) – עוזרו של הרב וסרמן ב"וסרמן שידוכים".
 
== הפקה ==
ב-31 במאי 2020 פורסם שעומר נודלמן וליאנה עיון לוהקו לסדרה. ב-3 ביוני 2020 פורסם שגם עוז זהבי לוהק לסדרה, וב-4 ביוני 2020 פורסם שהשחקן ליאור אשכנזי לוהק לסדרה ויביים חלק מפרקי הסדרה.

הסדרה צולמה בחודשים יולי עד ספטמבר 2020 במשך של תקופה חודשיים וחצי.

בתחילה הסדרה יועדה לשידור בערוץ KIDZ והופקה גם על ידי חברת "סלוצקי אפיקי תקשורת" המפעילה את ערוץ KIDZ. לאחר צפייה בסדרה הוחלט שהסדרה לא מתאימה לקהל הצופים של ערוץ KIDZ ומתאימה לקהל הנוער הבוגר ובעקבות כך הסדרה הועברה לשידור בערוץ TeenNick, ערוץ שקהל הצופים שלו בעיקר הוא נוער.

ב-22 בדצמבר 2020 נחשף בראיון של רום פלד ל"פרוגי" כי בעונה הראשונה לסדרה היה מתוכנן רומן להט"בי בין שתיים מהדמויות המרכזיות בסדרה<ref></ref>.

ב-19 באפריל 2021 פורסם כי הסדרה צפויה להתחדש לעונה שנייה שעתידה לעלות בשנת 2022<ref></ref>.

ב-5 במאי 2022 העלתה יס טריילר לעונה 2 אשר התחילה ב-15 במאי 2022<ref></ref>.

ב-13 בנובמבר 2022 פורסם כי הסדרה תחודש לעונה שלישית, העונה עלתה בתחילת 2024<ref></ref>.

== פרסים ומועמדויות ==
{| class="wikitable"
!שנה
!פרס
!קטגוריה
!מועמדות
!תוצאה
|-
! rowspan="8" |2021
! rowspan="8" |פרסי הטלוויזיה לילדים ולנוער
|סדרת דרמה
|בת השוטר – עונה 1
|
|-
|השחקנית הטובה ביותר בסדרת דרמה
|ליאנה עיון
|
|-
|בימוי בסדרת דרמה
|רועי פלורנטין
|
|-
|תסריט בסדרת דרמה
|דנה שץ, מיכל קופר-קרן
|
|-
|עיצוב התלבושות הטוב ביותר
|יפעת כנפי
|
|-
|עיצוב פסקול/הקלטה
|מיכאל אמת
|
|-
|האפקטים הוויזואליים הטובים ביותר
|גרוסמן טי.וי.
|
|-
|שיר נושא בסדרה
|"השמיים שומרים"
|
|-
! rowspan="12" |2022
! rowspan="12" |פרסי נבחרי השנה של פרוגי
|סדרת הנוער של השנה
|בת השוטר 2
|
|-
| rowspan="3" |שחקן ראשי בסדרת נוער
|עידו אליאלי
|
|-
|רועי רשף
|
|-
|מנור חקק
|
|-
| rowspan="3" |שחקנית ראשית בסדרת נוער
|ליאנה עיון
|
|-
|עומר נודלמן
|
|-
|מור סרוסי
|
|-
| rowspan="3" |שחקן אהוב בסדרת נוער
|יהודה בוחבוט
|
|-
|רועי רביב
|
|-
|ישי ללוש
|
|-
|שחקנית אהובה בסדרת נוער
|הילה הרוש
|
|-
|פריצת השנה במשחק
|אלכס זילברג
|
|}

==קישורים חיצוניים==

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמת נעורים ישראליות
קטגוריה:סדרות מתח ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:TeenNick: תוכניות וסדרות
קטגוריה:Yes הטלוויזיה בלוויין: תוכניות וסדרות
קטגוריה:משטרת ישראל בתרבות ובאמנות